BEM ระยะยาวเติบโตจากการขยายเส้นทางรถไฟฟ้าภาครัฐฯแนะซื้อเป้า9.80บ.
BEM ระยะยาวเติบโตจากการขยายเส้นทางรถไฟฟ้าภาครัฐฯแนะซื้อเป้า9.80บ.
28 พ.ค. 2561

บล.เอเอสแอล ระบุในบทวิเคราะห์วันนี้(28พ.ค.) ว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM สถิติสำคัญเดือน เม.ย. เติบโตต่อเนื่อง ทั้ง 2 ธุรกิจหลัก (1) ธุรกิจทางด่วนมีปริมาณจราจร 1.2 ล้านคันต่อวัน เพิ่มขึ้น 0.8%เทียบช่วงเดียวกันของปีก่อน และมีรายได้เฉลี่ยต่อวัน 26.1 ล้านบาท เพิ่มขึ้น 2.0%เทียบช่วงเดียวกันของปีก่อน และ (2) ธุรกิจรถไฟฟ้ามีจำนวนผู้โดยสาร 2.8 แสนคนต่อวัน เพิ่มขึ้น 4.5%เทียบช่วงเดียวกันของปีก่อน และมีรายได้เฉลี่ยต่อวัน 7 ล้านบาท เพิ่มขึ้น 4.9%เทียบช่วงเดียวกันของปีก่อน
คาดหมายจะเห็นกำไรสุทธิไตรมาส2/61เติบโต เทียบช่วงเดียวกันของปีก่อน จากสถิติสำคัญที่แข็งแกร่งต่อเนื่อง และค่าใช้จ่ายดอกเบี้ยที่ลดลงจากการรีไฟแนนซ์เงินกู้ระยะยาวในไตรมาส1/61 ที่ผ่านมา ระยะยาวยังมีโอกาสเติบโต จากการลงทุนขยายเส้นทางรถไฟฟ้าของภาครัฐฯ รวมไปถึงการประมูลมอเตอร์เวย์ 2 เส้นทางภายในปี 61 ซึ่งเป็นปัจจัยบวกต่อ BEM  แนะนำ “ซื้อ” มูลค่าเหมาะสมที่ 9.8 บาท (Upside 22.5%)